 ڪراچي ( ويب ڊيسڪ ) ڪرڪيٽ ورلڊ ڪپ جي انتهائي اهم ميچ ۾ ڀارت خلاف فيلڊنگ دوران اوٻاسيون ڏيڻ تي قومي ٽيم جي ڪپتان سرفراز احمد واهپيدارن جي نشاني تي آهي. ڪپتان سرفراز احمد جي ميچ دوران اوٻاسيون ڏيڻ واريون تصويرون سوشل ميڊيا تي گردش ڪري رهيون آهن ۽ ٽوئيٽر واهپيدارن کيس سخت تنقيد جو نشانو بڻائي رهيا آهن. سوشل ميڊيا تي سرفراز احمد جون تصويرون ايترو تيزي سان وائرل ٿي رهيون آهن جو ٽوئيٽر تي ” سرفراز کي گهر موڪليو“ وارو هيش ٽيگ ٻيو مقبول ترين هيش ٽيگ بڻجي ويو آهي. ٽوئيٽر واهپيدارن طرفان ڪپتان تي ٿيندڙ تنقيد  دانيال خان نالي صارف هڪ تصوير شيئر ڪئي جنهن ۾ ڪپتان سرفراز احمد جي ميم کي درسگاهه ۾ ڏيکاريو ويو جنهن تي تبصرو ڪندي واهپيدار لکيو ته ڪلاس روم ۾ صبح جو ليڪچر ڪجهه هن ريت ٿيندو آهي. سيماب ثاقب لکيو ته ڇا زبردست نالو تجويز ڪيو آهي” ريلو ڪٽو “ هڪ ٽوئيٽر صارف ويڊيو شيئر ڪندي سوال ڪيو ته، ڇا سرفراز احمد به گذريل رات ڪلب ۾ موجود هو؟ ڊاڪٽر عاصم خان لکي ٿو ته، اها تصوير ڪپتان جي ليڊرشپ جي خاصيت، عزم، جسماني ۽ ذهني صحت کي ظاهر ڪري ٿي. ناظم علي نالي واهپيدار تبصرو ڪندي چيو ته چستي بدران سستي، وڪٽين پٺيان سرفراز احمد اوٻاسيون ڏيندو رهيو.